text: Fantastisk, arkitekttegnet 60’er-idyl i Søllerød
  På en blind vej i Søllerød møder I denne indbydende etplansvilla fra 1961 med en familievenlig planløsning, der blandt andet breder sig over et stort opholdsafsnit, fem værelser og to værelser. I får dertil en stor, skøn naturgrund med masser af soltimer til sommerdagene. Det er nærmest som at bo i skoven, tæt på naturen. Prikken over i’et sættes af nærheden til familiens daglige gøremål, som alle er inden for kort afstand.
  Mere om boligen
  Det rummelige opholdsmiljø bliver uden tvivl familiens samlingspunkt i hverdagen. Her ligger køkken-alrummet og stuen i åben forbindelse, hvilket skaber en let og luftig atmosfære. Dette forstærkes yderligere af det vældige panorama vinduesparti med et rigt lysindfald og kig til haven. Hyggelige sektioner finder I snildt plads til, og det tosidede køkken præsenterer sig tidløst.
  Med fem regulære værelser, to badeværelser og et gæstetoilet får familielivet fornemme betingelser. Tre af værelserne ligger samlet og udgør et oplagt børneafsnit sammen med et badeværelse, der har både brus og kar. Forældreafdelingen kan I passende indrette i modsatte ende, hvor to værelser, et brusebadeværelse og toilettet befinder sig. Et praktisk bryggers til vaskefaciliteterne er der også.
  Fra alrummet og køkkenet kan I rykke samværet ud under åben himmel på den solrige terrasse, der modtager solstråler hele dagen. Den betragtelige naturgrund på 1.390 m2 byder på en masse grønt at kigge på, ligesom der er flere hyggekroge til sommerdagene og en græsplæne, som inviterer til leg og kongespil. Fortil er der en garage samt yderligere 2 asfalterede parkeringspladser.
  Gå på opdagelse i boligen